Fenevad

A **Fenevad**, **Bestia**, **Lydovatur** vagy **Dyodyr** egy mágikus anomália Zalys világában.

## Leírás

Pontos működési elvük ismeretlen, ám techno-mágikus mivoltuknak köszönhetően feltételezhető, hogy a cahutar vagy manakoor népek kreálmányai. Egyfajta szimbiotikus kapcsolatban állnak az Istenfákkal, mivel azokat keresik, s próbálnak velük egyesülni. Céljuk az Apokalipszis elhozása, mivel nemcsak hírnökei annak.

## Megjelenés és szerep

*Megjegyzés: A Fenevad formáinak neve nem szerepel a történetben, csak a megkülönböztethetőség érdekében kaptak nevet.*

### Dyodyr

Dyodyr (dyo:-dyr), másnéven Aquhan, az első fenevad. Elsőként Agares és Yakkarova látomásaiban jelenik meg az Erebus és Nefilim alatti tengerben, majd Rova kétszer találkozik vele személyesen is. Megkerülve a Démonok Szigetét, ez a különös techno-organikus bestia Akasha földjére megy, ahol Origo szigetére igyekszik, ahol az Axismund Istenfa található. Miután a növény életre kel és megküzd vele, a vízbe hajítja, majd úgy tűnik vége a Fenevadnak. Azonban Dyodyr elfogyasztotta az isteni fát, s következő célpontja felé úszott a víz alatt.

### Zagetsu

Zagetsu (zagecu) a második fenevad. Miután Dyodyr elfogyasztotta az istenfát, egy különös, lebegő, csápokkal teli formát vett fel. A bestia észak felé tart, a haaveni Aeden lebegő szigetére, ahol Mihael és Rafael küzd meg vele, miközben Deus egyesíti magát a Zefirot Istenfával, hogy megállítsa. Próbálkozásuk azonban sikertelen, így miután a bestia magához veszi az istenfát, Aeden szigete a mélybe zuhan, elpusztítva az alatta elterülő nagyvárost.

### Bleziom

Bleziom (bu-re:dzion) a harmadik fenevad, aki elsőnek Belzebub látomásaiban jelenik meg. Miután elpusztította az égiek városát, ez a lábatlan, tüskés, sokszemű szörnyeteg Erebus felé veszi az irányt, azonban a Rushal partján tartózkodó uralkodó és társai sikeresen megállítják és elzavarják.

### Kadmonter

Kadmonter a harmadik kötet epilógusában bukkan fel. A teremtény nagyon hasonlít a második Fenevadra, ám több szeme van és nem lebeg, hanem a vízben úszik. Miután összedönti Bavyron tornyát, folytatja útját következő áldozat felé.

### Cassea

Cassea (kassea) a negyedik kötetben bukkan fel, Vabyan maradványainak köszönhetően vett fel egy humanoid, feminin formát. A bestiának nincsenek lábai és a vízben tud csak úszni, képességei a Pecsétek erejének köszönhetően sokkal erősebbek.

### Elohim

Miután magához vette a déli átokföldek haldokló istenfáját, a Bestia egy újabb elvontabb, mesterséges formát vesz fel. Csakis lebegni képes, alján és tetején szemekkel díszített háromszögek ragyognak. Nagyon hasonlít a második és harmadik formára.

### Amon-Rae

Miután Amon végzett a Hermészmadárral, az erebusi Átokföldekre irányítja a bestiát, majd egyesülve a Qlippoth gyökereivel megalkotja a legnagyobb rémséget, melyet valaha látott evilág. Egyesülve az Istenfával egy nagyon bizarr, növény-démon hibriddé válik.

## Egyéb vadak

* **A Végzetmadár**: Az Őrület Karmazsin Pecsétje és egy ősi, kegyetlen rituálé által megalkotott bestia. Egy csontokból álló, lábatlan madár.
* Cernunnos**, az Ősi Vad**: A Millenniumban felbukkanó bestia, amit főként mágia alkotott. Mesterei a dédannok voltak, a cahutarok csak kis szerepet játszottak létrehozásában. Egy hatalmas, szarvakkal rendelkező bundás vadállat.
* Malkut: Az Első Bestia, aktiválása során felrobbant.

## Tények

* A Fenevad kinézetét és különböző formáit Hideaki Anno munkái, a Neon Genesis Evangelion és a Shin Godzilla inspirálták.